સાહિત્ય વાચન કે તે દિશામાં રસ-રૂચિ કેળવવાની બાબતમાં ગુજરાતી પ્રજા માટે અગાઉ જે કંઈ કહેવાઈ ચુક્યું છે તેવી બે વાતનો ઉલ્લેખ માત્ર કરીને વધુ એક વિગત ઉમેરું છું. જેમ કે.....એક – ગુજરાતીઓને ચોપડી કરતાં ચોપડાપૂજનમાં વધુ રસ પડે. બે – ગુજરાતીઓ બુક કરતાં પાસબુકને વધારે વાંચે. અને હવે.....ત્રીજું – ગુજરાતીને બુક કરતાં 'ફેસબુક' વધારે પસંદ છે. મને લાગે છે આ છેલ્લું જગતની કોઈ પણ પ્રજાને લાગુ પાડી શકાય એવું છે, કમ સે કમ આજના માહોલમાં તો ખરું જ.